Alates 1. jaanuarist 2024 kehtib avalikel üritustel nõue kasutada toidu ja joogi serveerimiseks ainult korduskasutatavaid anumaid ja söögiriistu. See tähendab, et kõik **ühekordsed nõud** – sh plastist, biolagunevast plastist või muudest materjalidest tehtud topsid, taldrikud, kahvlid ja noad – **on keelatud.**

Avalik üritus on korrakaitseseaduse tähenduses igasugune avalikus kohas toimuv ja üldsusele avatud sündmus, näiteks laat, kontsert, spordivõistlus, etendus vms. See nõue kehtib sõltumata sellest, kas üritus toimub sise- või välitingimustes, piletiga või tasuta, ning kas selle korraldamiseks on vajalik kohaliku omavalitsuse luba või mitte.

Avaliku ürituse korraldajana on Teie kohustus tagada, et

* toit ja jook serveeritakse ainult korduskasutatavatelt nõudelt;
* nõude kogumine ja pesemine on korraldatud.

Keskkonnaamet teostab järelevalvet nõuete täitmise üle. Palume olla valmis esitama järelevalveametnikele teavet kasutatavate nõude kohta (vastavusdeklaratsioon) ning selgitama, kuidas on korraldatud nende kogumine, pesemine ja korduskasutus.

Reeglite rikkumise korral on võimalik määrata rahatrahv.

Lisainfot korduskasutuse nõuete ja erandite kohta leiate Kliimaministeeriumi kodulehelt: <https://kliimaministeerium.ee/uhekordse-plasti-direktiiviga-seotud-korduma-kippuvad-kusimused#avalikud-uritused>.

Lisaküsimuste korral palutakse ühendust võtta info@keskkonnaamet.ee.

Keskkonna hoidmine on meie ühine vastutus – aitäh, et hoolite!